**Հելենա Մունկտել** (շվեդ.՝ Helena Munktell, նոյեմբերի 24, 1852(1852-11-24)[…], Stora Kopparberg parish, Ֆալուն, Դալարնա, Շվեդիա - սեպտեմբերի 10, 1919(1919-09-10)[…], Օսկար, Շվեդիա), շվեդ դաշնակահարուհի և կոմպոզիտոր։

Կենսագրություն
--------------

Հելենա Մունկտելը ծնվել է 1852 թվականի նոյեմբերի 24-ին, Ֆալուն քաղաքում, ձեռնարկատեր և երաժիշտ Հենրիկ Մունկտելի և նրա կնոջ՝ Քրիստինա Ավգուստի (*Christina Augusta Eggertz*, 1818-1889, կոմպոզիտոր Ամալյա Հյելմի և նկարիչ Էմմա Սպարեի քույրը) ընտանիքում։

Հելենա Մունկտելի պարտիտուրաներից մեկի տիտղոսաթերթը
Նախնական երաժշտական կրթություն ստացել է հոր մոտ։ Երբ 1861 թվականին հայրը մահացավ, ամբողջ ընտանիքը տեղափոխվեց Ստոկհոլմ, որտեղ մայրը զբաղվում էր բիզնեսով։ Հելենան Ստոկհոլմի թագավորական բարձրագույն երաժշտական դպրոցում սովորել է երգեցողություն, դաշնամուր, ձայնակարգություն և գործիքավորում՝ Կոնրադ Նորդկվիստի, Յուհան Լինդեգրենի և Յոզեֆ Դենտեի մոտ, ստեղծագործել սովորել է Լյուդվիգ Նորմանի մոտ։ 1870 թվականին Հելենան և նրա մայրը մեկնել են Վիեննա՝ ուսումը շարունակելու հայտնի ուսուցիչների մոտ, այնուհետև Հելենան սովորել է Իտալիայում և Շվեյցարիայում։ Վերադառնալով Փարիզ՝ 1877 թվականին նա որոշել է մնալ այդտեղ և հանդես գալ որպես երգիչ և դաշնակահար։ Հաջորդ երկու տարիների ընթացքում Հելենան սովորել է Բենջամեն Գոդարի և Վենսան Դ'Էնդիի մոտ, որոնք նրա համար մեծ խթան հանդիսացան երաժշտի մասնագիտության ձևավորման գործում։ Հելենա Մունկտելի դեբյուտը որպես կոմպոզիտոր տեղի է ունեցել Շվեդիայում՝ 1885 թվականին։ 1890-ականների վերջին նա սկսել է երաժշտություն գրել նվագախմբի համար։ 1915 թվականին դարձել է Շվեդիայի երաժշտական թագավորական ակադեմիայի անդամ, իսկ 1918 թվականին՝ Շվեդիայի կոմպոզիտորների ընկերության համահիմնադիր (*Föreningen svenska tonsättare*): Նրա գործերից են օպերային, նվագախմբային ստեղծագործությունները, կամերային երաժշտության և երաժշտական այլ ստեղծագործությունները։

Հելենա Մունկտելը տառապել է աչքի հիվանդությունից և մահացել է 1919 թվականի սեպտեմբերի 10-ին, Ստոկհոլմում։ Նրան թաղել են Ստոկհոլմի Հյուսիսային գերեզմանատանը (*Норра* բեգրավինգսպլաստեն)։

Ծանոթագրություններ
------------------

1. 1 2 3 4 5 6 7 8  Helena M Munktell (շվեդերեն) — 1917.
2. 1 2 3 4  Musikverkets auktoritetsdatabas — 2017.
3. 1 2 3 4  Stora Kopparbergs kyrkoarkiv, Födelse- och dopböcker, SE/ULA/12231/C/9 (1849-1861), bildid: C0013804\_00060
4. 1 2 3 4 5  Sveriges dödbok 1830–2020 (շվեդերեն) — 8 — Sveriges Släktforskarförbund, 2021.
5. 1 2  Helena Munktell (1852−1919)
6. 1 2  Oscars kyrkoarkiv, Död- och begravningsböcker, SE/SSA/6025/F I/3 (1917-1922), bildid: 00030171\_00089 — P. 86.
7. ↑  Munktell, HELENA MATILDA — Svenskagravar.se.
8. ↑  Svenska män och kvinnor (շվեդերեն): biografisk uppslagsbok. 5 Lindorm-O / N. Bohman — Stockholm: Albert Bonniers Förlag, 1949. — Vol. 5. — P. 348.
9. ↑  Helena Mathilda Munktell
10. ↑  «Emma Sparre»։ nationalmuseum։ Վերցված է մարտի 1, 2019
11. ↑  Sadie Julie Anne, Samuel Rhian (1994)։ *The Norton/Grove dictionary of women composers* (Digitized online by GoogleBooks)։ Վերցված է հունվարի 6, 2011
12. ↑  Sadie Stanley, Tyrrell John (2001)։ *The new Grove dictionary of music and musicians: Volume 17*

Արտաքին հղումներ
----------------

* Helena Munktell (1852−1919)
* Munktell, Helena
* Helena Munktell
* Helena M Munktell

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Spotify |
|  |
| Թեմատիկ կայքեր | Discogs · International Music Score Library Project · MusicBrainz |
|  |
| Բառարաններ և հանրագիտարաններ | Շվեդական կենսագրական |
|  |
| 

|  Չափորոշչային վերահսկողություն |
| --- |
|  |
| GND: 139316744 · ICCU: RMRV190359 · ISNI: 0000000082060664 · LCCN: no2002028771 · LIBRIS: 209685 · VIAF: 21807589 · WorldCat VIAF: 21807589 |

 |

 |